ኣሰልጣኒ ጋንታ ኤርትራ መን እዩ?
ሻምፕዮን ብሽክለታ ኣፍሪቃ ኤርትራን ደቡብ ኣፍሪቃን ልዑል ግምት ተዋሂቡወን
ሻምፕዮን ኣፍሪቃ 2015 ሎሚ ኣብ ከተማ ፒተርማርቲዝበርግ - ደቡብ ኣፍሪቃ ክካየድ’ዩ። ኣብቲ ውድድር እተን ኣኣብ መድረኸን ንሻምፕዮን ኣፍሪቃ ብተኸታታሊ ክዕወታሉ ዝጸንሓን ፕሮፌሽናል ተቐዳደምቲ ዝሓቖፋን ኤርትራን ደቡብ ኣፍሪቃን ብሽልማት ከጊጻ ብዝተፈላለዩ ተንተንትን ጋዜጣታትን’ታ ሃገር ብሰፊሑ ይግለጽ ኣሎ። ኣብቲ ኣህጉራዊ ውድድር ሸሞንተ ዝኣባላታ ሃገራዊት ጋንታ ኤርትራ ብኣሰልጣኒ ሳምሶን ሰለሙን እናተኣልየት ክትሳተፍ እያ። ናትናኤል ብርሃነ፡ መርሃዊ ቅዱስ፡ ዳኒኤል ተኽለሃይማኖት፡ መኽሰብ ደበሳይ፡ ሜሮን ኣማኑኤል፡ መትከል ኢዮብ፡ ሜሮን ተሾመ ከምኡ’ውን ተስፎም ዑቕባማርያም ድማ ዘድሊ ምድላዋት ብምግባር ኣብቲ 160 ኪ.ሜተር ዝሽፍን ውድድር - ማልያ ሃገሮም ወድዮም ክጠማጠሙ’ዮም። እቲ ውድድር ንኣርባዕተ ዙርያ ዝቕጽል ኮይኑ፡ ጎልጎል፡ ዓቐበትን ቁልቁለትን ዘጠቓልል’ዩ።
ሳምሶን ሰለሙን